Komisijos sprendimas
1991 m. gegužės 22 d.
dėl sveikatos apsaugos priemonių dėl užšaldytos galvijų spermos importo iš Izraelio
(91/277/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui [1], ypač į jos 10 straipsnį,
atsižvelgdama į 1989 m. gruodžio 20 d. Komisijos sprendimą 90/14/EEB dėl trečiųjų šalių, iš kurių valstybės narės leidžia importuoti šaldytą naminių galvijų spermą, sąrašo sudarymo [2] su paskutiniais pakeitimais, padarytais Sprendimu 91/276/EEB [3],
kadangi padėtis Izraelyje dėl informacijos reguliarumo bei greitumo, gyvūnų ligų prevencijos bei kontrolės, veterinarijos tarnybų struktūros bei įgaliojimų ir užkrečiamųjų gyvūnų ligų kontrolės priemonių organizavimo bei įgyvendinimo apskritai yra patenkinama;
kadangi Sprendimu 91/276/EEB Izraelis buvo įtrauktas į trečiųjų šalių, iš kurių valstybės narės leidžia importuoti užšaldytą naminių galvijų spermą, sąrašą;
kadangi gyvūnų sveikatos reikalavimai ir veterinarijos sertifikavimas turi būti patvirtintas atsižvelgiant į atitinkamos šalies padėtį gyvūnų sveikatos srityje;
kadangi dėl šiuo metu Izraelyje susidariusios padėties ligų atžvilgiu užšaldytos galvijų spermos importas į Bendriją turi būti uždraustas;
kadangi šis sprendimas bus peržiūrimas, atsižvelgiant į gyvūnų sveikatos raidą Izraelyje;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės neleidžia importuoti iš Izraelio užšaldytos galvijų spermos.
2 straipsnis
Šis sprendimas skirtas valstybėms narėms.
Priimta Briuselyje, 1991 m. gegužės 22 d.